Кели Кларксън
Кели Бриан Кларксън () е американска певица, носителка на награди Грами.

Печели първия сезон на предаването American Idol и оттогава има успешна музикална кариера. Кларксън е постигнала 6 № 1 сингъла в САЩ и Австралия, 7 в Канада и 6 в Обединеното кралство. Двата ѝ албума – „Thankful“ (2003) и „Breakaway“ (2005) – са продали над 13 милиона копия по света и са достигнали до Топ 3 в английските класации и до Топ 10 в канадските. Третият албум My December е пуснат на 26.06.08 г. Става платинен в много страни, като например САЩ, Австралия и Великобритания. Тя е продала над 18,6 милиона копия от албума си. Четвъртият албум All I Ever Wanted излезе на 10.03.2009 г. На 28 януари 2009 г. е обявен следващият ѝ сингъл My life would suck without you, който седмици наред е на 1-во място в Billboard Hot 100, чупейки рекорда за най-голям скок в класацията със скок от 97-о на 1-во място. Вторият сингъл в албума се казва I do not hook up, написана от Кейти Пери специално за певицата (която е неин идол) и продължава успеха на първия.

По думите на самата Кларксън албумът е много в стил Кели Кларксън и има какво да се чуе от доста твърди парчета до откровени балади, които сякаш разкриват един нов поглед към младия талант.

Биография

Ранни години 
Кели Кларксън е родена на 24.04.1982 във Форт Уърт, Тексас, и е дъщеря на Стивън Майкъл Кларксън и Джийн Ан Роуз. Родителите ѝ се развеждат, когато Кели е на 6 години.

В 7-и клас тя е случайно чута да пее в коридора от учителка, която я кани да се включи в училищния хор. Участието на Кели в хора запалва у нея желание да изгради музикална кариера и след като завършва гимназия я приемат в няколко университета благодарение на участието ѝ в щатския хор на Тексас, включително и в престижния Berklee College of Music. Въпреки това Кели отказва предложенията и решава сама да се опита да пробие в музикалния бизнес. Тя се премества в Лос Анджелис, Калифорния.

American Idol 

Кларксън участва на прослушването за American Idol през 2002 заедно с още 10 000 души, след като нейна приятелка ѝ казва за предаването, търсещо млади таланти. Впечатлени от дарбата ѝ, съдиите пускат Кели до следващия кръг. Когато се озовава сред последните 30 души, борещи се за първото място, Кели изненадва и съдиите, и зрителите с изумително добрата ѝ версия на песента Respect от Арета Франклин. Кларксън е допусната сред 10-те финалисти и бързо става фаворит за наградата, след като изпява You Make Me Feel Like A Natural Woman на Арета Франклин, Without You на Марая Кери и Stuff Like That There на Бет Мидлър. На 4 септември 2002 година Кели Кларксън печели конкурса, побеждавайки другия финалист Джъстин Гуарини с 58% от вота на публиката. Просълзена от радост, Кели изпява баладата A Moment Like This, написана предварително за победителя, който и да е той.

Thankful 

Първият сингъл на Кларксън A Moment Like This, пуснат през октомври 2002, бързо се превръща в новия № 1 в САЩ и Канада и по-късно добива платинен статус за продажби над 1 милион. Сингълът побеждава рекорда на „Бийтълс“ от 1964 за най-голям скок от № 52 направо до № 1. Продажбите за първата седмица на A Moment Like This са 236 000 и са по-големи от комбинираните продажби на всички останали сингли в Billboard Hot 100. Дебютният албум на Кели Thankful, пуснат от RCA Records на 15 април, 2003 става двойно платинен в САЩ същия месец и платинен в Канада. Thankful, в който 4 от песните са написани от Кларксън, получава добри отзиви, макар и музикалните критици да твърдят, че кариерата на Кели е прекалено комерсиална заради старта ѝ от American Idol. Вторият сингъл от албума, Miss Independent (написан от Кларксън и друга звезда на RCA – Кристина Агилера) става огромен хит в САЩ, Канада и Великобритания, но следващите сингли от албума – Low и The Trouble With Love Is не успяват да постигнат същия успех. Това предизвиква критиците да мислят, че кариерата на Кларксън е предопределена да бъде кратка и че Кели е поредният продукт на American Idol, който е неспособен да извоюва независимостта си в бизнеса.

Breakaway 
През лятото на 2004 Кели се завръща в музикалната индустрия със сингъла Breakaway, който пожънва огромен успех, подобно на дебютния ѝ сингъл. Вторият албум на Кели Breakaway е разпространен в САЩ на 30 ноември, 2004. Той дебютира в Топ 20 на чартовете на Billboard и не слиза от там за цяла година. Кларксън, която е написала половината от песните в албума заедно с известния продуцент Макс Мартин, певицата Аврил Лавин и бившите членове на групата Evanescence Бен Мууди и Дейвид Ходжс, определя Breakaway като поп-рок, за разлика от по-меко звучащия Thankful. Критиците започват да хвалят Breakaway и отбелязват, че албума е много по-твърд и с повече рок. Breakaway получава седем пъти платинен статус в Република Ирландия, шест пъти – Австралия, пет пъти платинен – в САЩ и Канада, четири – в Обединеното кралство, три пъти – в Нова Зеландия, платинен статус за Южна Африка, Индонезия, Сингапур, Германия, Швеция, Мексико и златен – в Белгия, Швейцария, Израел, Португалия. Световните продажби на албума са приблизително малко около 10,5 милиона.

Вторият сингъл от албума Since U Been Gone става най-големият хит на Кели за момента. Другите сингли от албума Behind These Hazel Eyes и Because Of You постигат високи позиции във всички глобални класации. С Because Of You Кларксън става първият поп-изпълнител след Кристина Агилера, който да има 4 топ-10 сингъла от само един албум. Walk Away е петият и последен сингъл от платинения албум и той дебютира на 17 януари, 2006.

На 8 февруари 2006 са връчени 48-ите музикални награди на Грами и Кларксън получава две от тях (една за „Най-добро Женско Вокално Поп Изпълнение на Годината“ със Since U Been Gone и още една за „Най-добър Поп Вокален Албум на Годината“ с Breakaway). С тези награди Кели Кларксън затвърждава кариерата си и печели много популярност.

My December 
По време на турнето към Breakaway Addicted Tour, Кларксън започва да пише песните за третия си албум. Тогава тя представя две от тях: Maybe и Yeah. Този трети албум Кели нарича My December. Албумът дебютира на #2 в класацията на Billboard 200 с 291 000 продадени копия. Това подобрява дебюта на Breakaway: #3 в същата класация. My December става платинен в Австралия (700 хил.). Кели е участвала в написването на текстовете на всяка песен от албума. Първият сингъл от My December е хитът Never Again, който достига до #8 в Billboard Hot 100 и #5 в Pop 100. Sober е вторият сингъл от албума. Вторият е Don't Waste Your Time, който ни радва с клипа си.

В днешни дни (2008) 
Кларксън казва, че работи по нов албум, който се очаква към края на 2008 година. Ориентировъчна дата е 28 октомври. Също така работи заедно с режисьора Ryan Tedder от One Republic.

Кели обявява в радио интервю, че подготвя продължение на песента от My December „Irvine“, наречена „I Finally Got It Right“, която вероятно ще бъде в новия албум.

Няколко демо версии на нейни бъдещи песни се появяват в интернет с имената „Close your eyes“, „Ready“, „One day“, „With a little bit of luck“. В отговор Кели по-късно казва: Фактът, че хората слушат музика, която е недовършена, е кофти, но се надявам да се хареса. Също така тя изпълни по време на турнето за My December „Close Your Eyes“.

EOnline споменава, че очаквания албум ще се казва „True You“, но не е официално признато от Кларксън.

На 19.04.08 г. Кели взима участие в Papal Youth Rally до близък колеж на St. Joseph's Seminary, Dunwoodie в Yonkers, New York през 2008 U.S. По време на пътуването на Папа Бенедикт XVI. Тя изпълнява „Аве Мария“ на Франц Шуберт пред папата.

All I Ever Wanted (2009) 
Четвъртият албум на Кели Кларксън е пуснат на 10 март 2009 г. Записването на албума приключва на 23 октомври 2008 г. Първият сингъл от албума My Life Would Suck Without You е пуснат на 13 януари 2009 г., като в американската класация Billboard Hot 100 отива първо на № 97, а следващата седмица се качва на № 1. По този начин Кларксън чупи рекорда за най-голям скок в класацията, който дотогава принадлежи на Бритни Спиърс с песента Womanizer. Така Кели за втори път чупи собствен рекорд, като предният е за A Moment Like This, която от № 52, се качва на № 1 през 2002 г.

My Life Would Suck Without You остава на 1-во място и през следващата седмица, превърнала се (песента) в третия сингъл, който прекарва 2 седмици на 1-во място в Billboard Hot 100. Вторият сингъл от албума на Кели Кларксън I Do Not Hook Up стартира с главоломна скорост и показва личното отношение на Кларксън към връзките в живота ѝ. Очакванията се че третият сингъл на Кларксън ще е All I Ever Wanted.

Кели Кларксън е споделяла, че не е искала името ѝ до това на продуцента Д-р Люк.

Дискография

Студийни албуми 
 Thankful (2003)
 Breakaway (2004)
 My December (2007)
 All I Ever Wanted (2009)
 Stronger (2011)
 Wrapped in Red (2013)
 Piece by Piece (2015)
 Meaning of Life (2017)

Компилации 
 Greatest Hits – Chapter One (2012)
 Piece by Piece Remixed (2016)

EP албуми 
 The Smoakstack Sessions (2011)
 iTunes Session (2011)
 The Smoakstack Sessions Vol. 2 (2012)

Видео албуми 
 Miss Independent (2003)
 Behind Hazel Eyes (2005)

Сингли 
 Before Your Love/A Moment Like This (2002)
 Miss Independent (2003)
 Low (2003)
 The Trouble with Love Is (2003)
 Breakaway (2004)
 Since U Been Gone (2004)
 Behind These Hazel Eyes (2005)
 Because of You (2005)
 Walk Away (2006)
 Never Again (2007)
 Sober (2007)
 One Minute (2007)
 Don't Waste Your Time (2007)
 My Life Would Suck Without You (2009)
 I Do Not Hook Up (2009)
 Already Gone (2009)
 All I Ever Wanted (2010)
 Cry (2010)
 Mr. Know It All (2011)
 Stronger (What Doesn't Kill You) (2012)
 Dark Side (2012)
 Catch My Breath (2012)
 Don't Rush (2012)
 People Like Us (2013)
 Tie It Up (2013)
 Underneath the Tree (2013)
 Wrapped in Red (2014)
 Heartbeat Song (2015)
 Invincible (2015)
 Piece by Piece (2015)
 Love So Soft (2017)
 Christmas Eve (2017)
 I Don't Think About You (2018)
 Heat (2018)
 Broken & Beautiful (2019)

Видеоклипове

Турнета 
 Kelly Clarkson in Concert (2003)
 Independent Tour (2004)
 Breakaway World Tour (2005 – 2006)
 Hazel Eyes Tour (2005)
 Addicted Tour (2006)
 My December Tour (2007 – 2008)
 2 Worlds 2 Voices Tour (2008)
 Kelly Clarkson: Live in Concert (2009)
 All I Ever Wanted Tour (2009 – 2010)
 Stronger Tour (2012)
 Piece by Piece Tour (2015)
 Meaning of Life Tour (2019)

Награди и номинации

Външни препратки 
 Официална страница на Кели Кларксън
 Официална страница на RCA Records

Американски певици
Американски поп певци
Денс музиканти
Носители на награда „Грами“
Носители на награда Еми
Американски озвучаващи актриси
Американски музиканти феминисти
Американски благодетели
Американци от ирландски произход
Родени във Форт Уърт